
           ประกาศองค์การบริหารส่วนตำบลนาอุดม
        เรื่อง  การรับลงทะเบียนคนพิการเพื่อขอรับเงินเบี้ยความพิการ ประจำปีงบประมาณ พ.ศ. 2569
 ………………………………………………………………
เพื่อให้การปฏิบัติงานการรับลงทะเบียนพิการและปฏิบัติตามระเบียบกระทรวงมหาดไทย         ว่าด้วยหลักเกณฑ์การจ่ายเบี้ยความพิการให้คนพิการขององค์กรปกครองส่วนท้องถิ่น พ.ศ.๒๕๕๓ แก้ไขเพิ่มฉบับที่ ๒) พ.ศ.๒๕๕๙ แก้ไขเพิ่ม (ฉบับที่ ๓) พ.ศ. ๒๕๖๑ และแก้ไขเพิ่มเติม (ฉบับที่ ๔) พ.ศ. 25๖๒ นั้น องค์การบริหารส่วนตำบลนาอุดมได้กำหนดการรับลงทะเบียนคนพิการเพื่อขอรับเงินเบี้ยความพิการประจำปีงบประมาณ  พ.ศ.๒๕๖9 โดยให้คนพิการรายใหม่ที่มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ และยังไม่เคยลงทะเบียนมาก่อนตามระเบียบข้อ ๗ และคนพิการที่ย้ายภูมิลำเนาเข้ามาในพื้นที่องค์กรปกครองส่วนท้องถิ่น แต่ยังไม่ได้ลงทะเบียนตามระเบียบข้อ ๔ ให้คนพิการนั้นลงทะเบียนและยื่นคำขอรับเงินเบี้ยความพิการด้วยตนเองต่อองค์กรปกครองส่วนท้องถิ่นแห่งใหม่ที่ตนมีภูมิลำเนา โดยให้ติดต่อขอลงทะเบียน ณ องค์การบริหารส่วนตำบลนาอุดม โดยคุณสมสมบัติคนพิการจะต้องมีดังนี้
๑. คุณสมบัติของคนพิการ ต้องเป็นคนพิการรายใหม่ที่ยังไม่เคยลงทะเบียนมาก่อน และคนพิการที่มีบัตรประจำตัวคนพิการที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลนาอุดม มีรายละเอียดดังนี้
๑.๑ มีสัญชาติไทย
๑.๒ มีภูมิลำเนาอยู่ในเขตพื้นที่องค์การบริหารส่วนตำบลนาอุดม ตามทะเบียนบ้าน
๑.๓ มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
๑.๔ ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
๒. เอกสารหลักฐานประกอบแบบคำขอลงทะเบียนขอรับเงินเบี้ยความพิการประกอบด้วย
2.๑ บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
๒.๒ ทะเบียนบ้านคนพิการ ฉบับจริง
๒.๓ สมุดบัญชีเงินฝากธนาคารประเกทออมทรัพย์ สาขาใดก็ได้ หรือธนาคารอื่นที่ยังใช้เบิกถอนได้ปกติ กรณีโอนเงินเข้าบัญชีตามโยบายของรัฐบาลโครงการจ่ายเงินเบี้ยยังชีพผู้สูงอายุและเบี้ยความพิการองค์กรปกครองส่วนท้องถิ่นโครงการบูรณาการฐานข้อมูลสวัสดิการสังคม (e-payment) เพื่อสร้างความปลอดภัยโปร่งใส ตรวจสอบได้
๓. ถ้าคนพิการ รายใดไม่สามารถมาลงทะเบียนเพื่อขอรับเงินเบี้ยความพิการ ด้วยตนเองจะต้องทำหนังสือมอบอำนาจ เพื่อขอลงทะเบียนแทน โดยติดต่อขอรับหนังสือมอบอำนาจได้ที่องค์การบริหารส่วนตำบลนาอุดม โดยให้ผู้รับมอบอำนาจลงทะเบียนขอรับเงินเบี้ยความพิการแทนจะต้องแนบเอกสารดังนี้
๓.๑ บัตรประจำตัวประชาชนของผู้มอบอำนาจที่ยังไม่หมดอายุ ฉบับจริง
๓.๒ บัตรประจำตัวประชาชนของผู้รับมอบอำนาจที่ยังไม่หมดอายุ ฉบับจริง
๓.๓ หนังสือมอบอำนาจลงทะเบียนเพื่อขอรับเงินเบี้ยความพิการแทน จำนวน ๑ ชุด

		4. การตรวจสอบประกาศรายชื่อผู้มีสิทธิได้รับเงินเบี้ยความพิการ ตามประกาศรายชื่อผู้มีสิทธิหลังจากลงทะเบียนเพื่อขอรับเบี้ยความพิการไว้กับทางองค์การบริหารส่วนตำบลนาอุดม ภายในสิ้นเดือนที่ขอรับลงทะเบียน ณ ที่ทำการองค์การบริหารส่วนตำบลนาอุดม
		จึงประกาศมาให้ทราบโดยทั่วกัน
				ประกาศ  ณ  วันที่       เดือน ตุลาคม พ.ศ. 2568

						(นายสงวน  พันธ์ศรี)
					นายกองค์การบริหารส่วนตำบลนาอุดม

